Vic, Author at dieskrifte.org
Alle bydraes deur Vic
Junie 13, 2022 Vic
Met hierdie artikel gaan die Dispensasie van Onskuld van nader bestudeer word. Die Dispensasie van Onskuld is die eerste dispensasie van sewe dispensasies wat ons in die Skrifte vind. Die ander dispensasies is soos volg: Die Dispensasie van Gewete; Die Dispensasie van Menslike Owerheid; Die Dispensasie van Belofte; Die Dispensasie van die Wet; Die Dispensasie van Genade/Kerk; en laastens die Dispensasie van die Koninkryk. God het die mens in onskuld geskape en daarom noem ons die eerste dispensasie die Dispensasie van Onskuld. (die leser word aangeraai om die illustrasie "Die Sewe Dispensasies" te bestudeer.)
Lees meer Dispensasie van Onskuld →
Dispensasie van OnskuldOnskuldSewe Dispensasies
Mei 29, 2022 Vic
In hierdie reeks artikels gaan ons die dispensasies, soos in die Bybel gevind, van nader bekyk, wat baie onnodiglike verwarring tydens Bybelstudie vir die leser sal verwyder. Paulus vermaan ons ten sterkste om die Skrifte reg te sny, omrede dit wat ons glo ons optrede vorentoe gaan bepaal. Wanneer 'n persoon aan dwaaleerstelling blootgestel word, en dit glo, sal daardie leerstellings ook noodwendig sy daaropeenvolgende optredes beïnvloed, wat weer ewigdurende implikasies vir die persoon en sy medemens inhou. Om hierdie rede is dit van uiterste belang dat ons die Skrifte korrek uitlê en verstaan.
2Tim2:15 "Lê jou daarop toe om jou beproef voor God te stel as 'n werker wat hom nie hoef te skaam nie, wat die woord van die waarheid reg sny."
God gaan ons op hierdie spesifieke punt oordeel! Die Bybel moet op 'n konsekwente, normaal letterlike, grammatiese, historiese en kontekstuele wyse geïnterpreteer word, wat logies tot die leer van Dispensasionalisme aanleiding gee. Wanneer mense van vergeesteliking/allegorie van die skrifte gebruik maak gee dit tot dwaaleerstelling aanleiding. Dit is net vanselfsprekend dat dieselfde metode wat gebruik word om die Ou Testament te interpreteer, ook vir die interpretasie van die Nuwe-Testament geld. Indien 'n persoon nie die dispensasies in die Bybel verstaan nie, dan sal daardie persoon nie die Bybel korrek kan verstaan nie, wat logies weer tot verdraaide leerstellings aanleiding sal gee. In hierdie reeks artikels gaan ons die sewe dispensasies, soos wat ons dit in die Skrifte vind, afsonderlik bestudeer en bespreek. Voor dat ons met hierdie artikel begin is dit uiters belangrik dat die leser die illustrasie "Die Sewe Dispensasies" bestudeer.
Lees meer Die Dispensasies 'n Skriftuurlike perspektief →
Christelike Leerstellings, Valse leerstellings, Vraag en antwoord
Vraag: Ek is in die Gereformeerde Kerk en ek en my dominee het oor die uitverkiesing gepraat en hoe God gelowiges voor die skepping van die aarde uitverkies het. Ek het al jou artikels gelees en het heelhartig daarmee saamgestem, en aan my dominee wie van 'n Calvinistiese agtergrond is daarop gewys dat God nie sonder meer sekere mense geskape het om tot verlossing uitverkies te word en ander geskape het met die uitsluitlike doel om hulle hel toe te stuur nie. Ek het ook aan hom uitgewys dat God se uitverkiesing tot verlossing op Sy voorkennis van wie die Evangelie gaan glo gebaseer is, en dat Hy nooit iemand geskape het met die uitsluitlike doel om hulle hel toe te verdoem om sodoende Sy soewereiniteit en liefde aan die uitverkorenes te demonstreer nie. My dominee het aan my genoem dat God se voorkennis Sy voorbeskikking vereis, en op grond van hierdie feit sal alles wat God voorsien ook dan so plaasvind, omrede God se voorkennis deel van Sy voorbeskikking vorm en dat God dit so voorbeskik het. En omrede God se voorkennis nie met Sy soewereine voorbeskikking geskei kan word nie, moet alles dus deur God voorbeskik wees wat die sondeval, die mensdom se persoonlike optredes, wat alle sonde insluit, omrede God dit alles in Sy soewereiniteit voorbestem het om so plaas te vind. Wat God dus voorsien sal dus gebeur en volgens Calvinisme is daar geen uitsondering nie. Hy het ook aan my uitgewys dat Johannes Calvyn self hierdie leerstelling verkondig het, en genoem dat indien enige persoon 'n ander leerstelling verkondig daardie persoon inbraak op God se soewereiniteit wil maak. Hy het ook verder genoem dat daar nie een teksgedeelte in die hele Bybel is wat hierdie Vyf Punt Calvinistiese leerstelling kan weerlê nie. Kan jy hierop kommentaar lewer asseblief.
Antwoord: Goeie vraag, en ek sal graag op hierdie vraag wil kommentaar lewer, omrede dit van uiterste belang is en dat God se eer ook op die spel is. Ek het alreeds hierdie vraag tot 'n groot mate in 'n vorige reeks artikels aangespreek. Jy word dus versoek om die reeks artikels "Wil God almal verlos" te lees. Ek glo dat Vyf Punt Calviniste 'n bespotting van God se stelling soos in Johannes 3:16 maak, naamlik:
Joh.3:16 "Want so lief het God die wêreld gehad, dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê."
Om hierdie rede is dit van uiterste belang dat jy daardie reeks van twee artikels lees.
Lees meer Predestinasie, Voorkennis en God se Soewereiniteit →
God se SoewereiniteitPredestinasieVoorkennis
Februarie 27, 2022 Vic
Vraag: Ek het jou artikel "Raad aan gelowiges in hierdie tydperk van verval. Deel 1" gelees en dit baie leersaam gevind. Ek stem heelhartig met jou saam, en wil net ietsie rakende jou stelling oor dokumentêre programme op televisie byvoeg. Ek is bewus van die feit dat daar byvoorbeeld professore in geskiedenis is wat met mekaar oor dieselfde stel historiese en argeologiese data sal verskil. Mens hoef net die verskillende opinies in 'n goeie biblioteek met mekaar te vergelyk om my stelling te regverdig. Om hierdie rede sou ek byvoeg dat mens nie alles wat in dokumentêre verkondig word as onweerlegbare bewyse moet beskou nie. Ongelukkig is die enigste bron van inligting vir meeste van ons gewoonlik net die program waarna ons op televisie kyk. Die gevolgtrekking wat daar bereik word kan 'n groot inpak op ons lewens beskouing, asook optrede vir die res van ons lewe hê. Volgens my is is iets uiters gevaarlik indien dit vir verkeerde redes aangewend word. Is daar enige raad wat mens in gesprekke oor hierdie onderwerp kan ophaal wat die gemoedere nie te veel sal laat opvlam nie. Ek vra dit omdat daar lede in my familie is wat alle dokumentêre programme op televisie as heilswaarheid bestempel, ten spyte van die feit dat mens bogenoemde feite aan hulle voorhou. Weereens baie dankie.
Lees meer Dokumentêre programme en die komende oorlog →
dokumentêre programmeNational Geographicverdrukking
Februarie 21, 2022 Vic
Vraag: Mens het so baie vrae en die Woord sê ons sal eendag ten volle antwoorde op ons vrae kry. Maar ek wil graag weet as jy my kan laat verstaan. Hoekom sukkel mense om te sterf veral by ou mense. My tannie is 74 jaar oud en het kanker en hul kan haar nie chemo gee nie want sy is te swak. Sy is al so maer, kan nie eet en drink nie en mens ruik al die dood maar sy sterf nie.
Daar is mense wat al met haar gepraat het, en gebid het en het haar ook al gesalf. Sy ly ook aan alzheimers kort geheue verlies. So sy verstaan met tye. Sy ly baie en het baie pyn, maar sterf nie??
Ons lees jou verduidelikings op jou webtuiste en dit het ons oë met baie dinge oop gemaak. Mag die Here Jesus Christus jou ryklik seën.